GiliGold/VAD_KnessetCorpus huggingface dataset:
מיכאל איתן: בזמנו העליתי את העניין שיש בבניין הזה מספיק מקום וחדרים על מנת שחברי-הכנסת לא יצטרכו להיות בתת-תנאים.
מיכאל איתן: כתוצאה מזה היושב-ראש קבע סיור שהתקיים בשבוע שעבר.
מיכאל איתן: יש ממצאים לסיור הזה, ובעקבותיו הטענה שלי מתחזקת פי כמה.
מיכאל איתן: עם קצת רצון, אפשר לפתור מצוקות של מספר חברים שנמצאים בתת-תנאים וזו בושה וחרפה.
מיכאל איתן: אלו לא דברים בשמיים.
מיכאל איתן: אני כל הזמן שואל את עצמי - למה אנחנו לא יכולים לפתור את זה?
מיכאל איתן: אנחנו בעולם הפוך.
מיכאל איתן: חבר-הכנסת פינס, אני מבקש שאתה תעביר את זה ליושב-ראש הוועדה סאלח טריף, או שאפילו נקבל עכשיו החלטה - אם אפשר - שיתקיים בעניין הזה דיון ויתקבלו החלטות בצורה מסודרת וניגש לפתור את הבעיות.
אופיר פינס-פז: אני אמליץ ליושב-ראש הוועדה לשים את הנושא הזה על סדר-יומה של הוועדה ביום שני.
אופיר פינס-פז: מנהלת הוועדה תדבר איתו.
מיכאל איתן: אני מציע להזמין את אבי לוי, מנהל הבנא"ם, הוא היה איתנו בסיור.
אופיר פינס-פז: להזמין את כל הנוגעים בדבר - -
מיכאל איתן: ונקבל החלטות ונבצע אותן.
אופיר פינס-פז: דבר שני, זה נושא שאני רוצה להעלות.
אופיר פינס-פז: יש לנו רצון לצרף עוד מספר חברים, בעיקר מסיעות לא מיוצגות, כממלאי מקום קבועים לוועדת החוץ והביטחון ולוועדת הכספים, אולי גם לוועדת החוקה.
אופיר פינס-פז: אני רוצה להביא לכאן הצעה.
אופיר פינס-פז: אני רוצה שתסמיכו גם אותי וגם את רובי ריבלין שנשב ונביא הצעה לוועדה בשבוע הבא.
אופיר פינס-פז: אני רוצה להזכיר לכם שאנחנו, לעומת הכנסת הקודמת, צימצמנו באופן משמעותי את מספר ממלאי המקום.
אופיר פינס-פז: יחד עם זה, אני רוצה להסביר שאנחנו לא מביאים פה משהו לא מוסכם, אני לא הולך לעשות פה משהו בהצבעות.
אופיר פינס-פז: יש פה 16 סיעות בבית, יש פה מציאות אחרת, קשה, שאני נתקל בה, פונים אליי ראשי סיעות וחברים.
אופיר פינס-פז: אני חושב שאם אפשר לסייע, נסייע.
אופיר פינס-פז: אם אי אפשר, לא נסייע.
אופיר פינס-פז: אני רוצה שתסמיכו אותנו וננסה להביא הצעה מגובשת.
משה גפני: בכנסת הנוכחית אתה מייצג את הנהלת הקואליציה ורובי ריבלין מייצג את הנהלת האופוזיציה.
משה גפני: אבל יש היום סיעה שהיא לא בהנהלת הקואליציה ולא בהנהלת האופוזיציה, היא גם צריכה ייצוג.
אבשלום וילן: חבר-הכנסת גפני, אתה פוסח על שתי הסעיפים.
משה גפני: תאמין לי שאני לא פוסח על שתי הסעיפים.
אבשלום וילן: הבעיה שיש אצלכם חמש סיעות, לא סיעה אחת.
ראובן ריבלין: לפי הנאומים אתמול בלילה אין בכלל אפשרות היום, אפילו בחלום, שהממשלה תעביר את הסמכויות.
ראובן ריבלין: לא היה אחד שדיבר בעד.
אופיר פינס-פז: חבר-הכנסת גפני, משום שאני לא רוצה שתתאהב בפוזיציה הזאת, אני מקווה שאני אייצג אותך כהלכה.
אופיר פינס-פז: אם לא, רובי ריבלין ייצג אותך כהלכה.
ראובן ריבלין: או ששנינו ניתן לו, כל אחד כדי למשוך אותו אליו...
סאלח טריף: התכנסנו כדי לדון בבקשת חברת הכנסת מאור לגבי הגדרה מחודשת של סמכויות הוועדה לענייני מחקר ופיתוח מדעי וטכנולוגי.
סאלח טריף: זה נושא שדורש תיקון התקנון.
סאלח טריף: כידוע לכם, הממשלה החליטה אתמול, אם אני לא טועה, לצרף למשרד המדע סמכויות בנושאי תרבות וספורט.
משה גפני: לא, אני לא יודע על כך.
צבי ענבר: האם יש לנו על כך איזה שהוא מסמך רשמי מהממשלה?
סאלח טריף: הזמנו לכאן את נציג משרד המדע.
סאלח טריף: השר מתן וילנאי דיבר איתי אתמול ואמר שהוא שולח את המנהל, או מישהו אחר, שאינני יודע מה מעמדו ותפקידו.
סאלח טריף: אולם נציג כזה טרם הגיע לישיבה.
סאלח טריף: אבל אין לנו כרגע, אדוני היועץ, שום מסמך ושום בסיס.
סאלח טריף: הדיון היום נועד כדי לשמוע דעות, כדי להחליף דעות ולא כדי לקבל החלטה בעניין.
משה גפני: יש פה שאלה מאד עקרונית.
משה גפני: השאלה העקרונית היא: האם וועדת הכנסת צריכה לקיים דיון בדבר כשבכלל אנחנו לא יודעים על מה מדובר?
התהליך הוא כזה: הדבר הראשון שהממשלה היתה צריכה להביא לאישור הכנסת היה הרחבת הממשלה.
התהליך הוא כזה: חלק גדול מחברי הכנסת לא הסכימו לכך.
התהליך הוא כזה: חלק מחברי הכנסת תמכו בכך בהצבעה, אבל באופן עקרוני לא הסכימו לכך.
סאלח טריף: להווה ידוע לך, כל ישיבות הממשלה "סודיות" ולא מדליפים מהן כלום.
משה גפני: אני סבור שאין עדיין מקום לדון בעניין הזה, ואני לא מתייחס ספציפית למקרה הזה.
משה גפני: העניין הוא שזה מה שעומד על סדר היום.
משה גפני: השאלה היא אם בכלל אנחנו שלמים עם החלטת הממשלה הזאת.
משה גפני: יכול להיות שרוב חברי הכנסת בכלל לא היו שלמים עם החלטת הממשלה.
משה גפני: לכן, יכול להיות שלא נצטרך לעשות שינוי אצלנו מכיוון שהממשלה עשתה טעות שם.
משה גפני: לא שאני קובע שזו העמדה.
משה גפני: אבל כל עוד שאין שום החלטה בכנסת , שום הודעה של הממשלה לכנסת ושום התייחסות של הכנסת באופן פורמלי לעניין, אי-אפשר לדון בנושא.
סאלח טריף: נדמה לי שהעברת סמכויות למשרדי הממשלה היא בתחום סמכותו של ראש הממשלה.
סאלח טריף: כך זה על-פי החוק החדש ואין לכנסת STANDING.
משה גפני: האם הממשלה צריכה להודיע על כך?
סאלח טריף: מה שהממשלה עושה זה עניינה ומה שאנחנו עושים זה ענייננו.
סאלח טריף: אנחנו דנים עכשיו לא במה שהממשלה עושה, אלא במה שאנחנו צריכים לעשות כאן.
סאלח טריף: זה העניין.
צבי ענבר: ראשית, בוועדה הזאת היה כבר דיון אחד ב-28.7.99.
צבי ענבר: ואני שואל: מה נשתנה?
צבי ענבר: אני לא רואה בפני הוועדה איזשהו מסמך רשמי שעל-פיו השתנה משהו בנתונים.
צבי ענבר: למיטב ידיעתי, לא נמסרה לכנסת הודעה.
צבי ענבר: כל זמן שלא נמסרה לכנסת הודעה אין על מה לדון בכלל.
סאלח טריף: חברת הכנסת ענת מאור, אני מקווה ששמעת את הדברים הנכוחים האלה.
סאלח טריף: המלצתי בפנייך להמתין.
סאלח טריף: אבל מראש לחץ פיזי, בלתי-מתון ונפשי, קיימתי את הדיון היום.
סאלח טריף: אני סברתי שבאמת הדיון יכול להמתין שבוע, עד שנדע מה יהיה.
ראובן ריבלין: אפשר להתחיל בדיון תיאורטי, אם אתה רוצה, כדי שנדע איפה הסכנה.
סאלח טריף: אני הבנתי שהכל מוסכם, מובן ומוחלט.
סאלח טריף: עכשיו אני צריך להתבזות בישיבה שלא היתה צריכה להתקיים, וזאת לא באשמתי.
ענת מאור: קודם כל, אני רוצה לציין שחבר הכנסת טריף מדייק.
ענת מאור: הפנייה שלי היתה אליו.
ענת מאור: אני גם רוצה להסביר מדוע.
ענת מאור: חבר הכנסת טריף לא יהיה איתנו בשבוע הבא ואני רציתי מאד שבעת הדיון הוא יהיה נוכח כיושב-ראש הוועדה, במיוחד כשהוא היה איתנו בדיון שהתחיל ביולי.
ענת מאור: לכן, פניתי אליו.
ענת מאור: יחד עם זאת, חבר הכנסת טריף, אני מבקשת לא לפזר כרגע את הישיבה.
ענת מאור: אני רוצה להזכיר לך שביולי אתה ביקשת שברגע שתהיה החלטת ממשלה נקיים את הדיון.
ענת מאור: אני מבקש שנפתח את הדיון היום ונסכם אותו בשבוע הבא, או מתי שתחליט.
ענת מאור: האם זה מקובל עליך?
צבי ענבר: דיון על מה?
סאלח טריף: אי-אפשר לקיים דיון בעלמא.
סאלח טריף: אי-אפשר לקיים דיון סרק.
סאלח טריף: לא חסרים לנו דיונים בכנסת, וגם לא בוועדה הזאת.
ענת מאור: אבל חבר הכנסת טריף, אני לא רוצה שבשבוע הבא יגידו דברים אחרים.
סאלח טריף: חברת הכנסת חזן, האם יש לך הצעה טובה?
נעמי חזן: יש לי הצעה טובה עם הערה מקדימה.
נעמי חזן: ההערה המקדימה היא לגבי הסמכויות של הכנסת להחליט על תחומי הפעולה של הוועדות.
נעמי חזן: אני רוצה להזכיר את הדברים.
נעמי חזן: בכנסת הקודמת בא מי שהיה אז שר המדע, בני בגין, ופנה לוועדת הכנסת בבקשה לסייע, להקים ועדה שתחפוף את תחומי הסמכות של המשרד שלו.
נעמי חזן: ועדת הכנסת דנה בעניין ואמנם החליטה להקים את ועדת המדע, המחקר והפיתוח המדעי הטכנולוגי.
נעמי חזן: לאחר שאמרתי את הדבר המקדים הזה אני רוצה לומר את הדברים הבאים: תראו, אני די מסכימה שאולי עדיף לא לנהל כרגע דיון עד שתהיה הודעת ממשלה, אם כחלק מההחלטה של הוועדה ייאמר שברגע שתהיה הודעת ממשלה הוועדה תתכנס כדי לקבוע את תחומי הפעולה של הוועדות, גם בהתאם למבנה של הממשלה.
זהבה גלאון: אני מצטרפת לדברים של חברתי, חברת הכנסת חזן.
ראובן ריבלין: הואיל ולמדתי בכנסת שדברים בלי הצבעה לא שווים – אני מוותר על רשות הדיבור.
ראובן ריבלין: אדבר ביום ההצבעה על-ידי הצבעתי.
אופיר פינס-פז: אדוני היושב-ראש, יכול להיות שכל החומר לא מונח בפנינו ולכן נהיה עלולים לקיים דיון פעמיים.
אופיר פינס-פז: אם אפשר לסיים את הדיון היום, מה שנקרא גמר דיון, ולהשאיר את הנושא רק להצבעה במועד אחר – אני חושב שזה עדיף.
אופיר פינס-פז: זה עדיף גם מבחינת הזמן של הוועדה.
סאלח טריף: אני חושב שראוי לשמוע את שר המדע כאן.
סאלח טריף: מן הראוי לשמוע גם מהי דעת הממשלה על העברת סמכויות.
סאלח טריף: עד כמה שידוע לי מדובר בהעברת כמה סמכויות ממשרד אחד לשני.
סאלח טריף: מן הדין שהוועדה הזאת תדון בשאלה איך הכנסת מפקחת.
סאלח טריף: אנחנו לא אחת הרשויות המבצעות של הממשלה.
סאלח טריף: אנחנו הרשות המבקרת את הממשלה.
סאלח טריף: לכן, מן הדין שנדון בכל המכלול הזה.
זבולון אורלב: אולי יצטרכו להעביר את נושא התכנון מוועדת הפנים לוועדת הכלכלה.
זבולון אורלב: אני לא מכיר את כל רשימת ההעברות.
סאלח טריף: ייתכן שנעשה דברים, אבל זה לא קשור לוועדת המדע.
סאלח טריף: צריך לדון בדברים.
אופיר פינס-פז: אדוני היושב-ראש, אם זו הכוונה שלך, אני מציע שנפסיק עתה את הדיון.
ראובן ריבלין: אני אבקש להוסיף לסדר היום דיון על נושא הקזינו.
סאלח טריף: רבותיי, אני מודה לכם.
סאלח טריף: בוקר טוב, אני מתכבד לפתוח את ישיבת ועדת הכנסת ומבקש לשגר תנחומים לחברנו יושב ראש הכנסת אברהם בורג ולכל משפחת בורג, על הליכתו לעולמו של ד"ר יוסף בורג, אחד המנהיגים הגדולים הציוניים שקמו למדינת ישראל.
סאלח טריף: אני מ אחל לאברום ולכל המשפחה אריכות ימים בשם כולנו, ושלא ידעו יותר צער.
סאלח טריף: נתחיל את סדר היום שלנו עם בקשתה של סיעת מחר לשנות את שמה.
סאלח טריף: האם חבר הכנסת ברונפמן נמצא כאן?
אתי בן-יוסף: הוא הוזמן לישיבה אבל לא הגיע.
סאלח טריף: האם נמצאים כאן נציגים של סיעת מחר?
סאלח טריף: האם יש הערות לבקשה?
רחבעם זאבי: אין הערות.
עבד-אלמאלכ דהאמשה: השם דומה לשמה של המפלגה הדמוקרטית הערבית.
אופיר פינס-פז: האם יש עם הבקשה איזושהי בעיה?
עבד-אלמאלכ דהאמשה: השם שלה יכול להוות קושי.
סאלח טריף: אני מעמיד להצבעה את אישור הבקשה.
סאלח טריף: 1היו"ר סאלח טריף:
מיכאל איתן: אין הגבלה על מספר האותיות?
מיכאל איתן: 1היו"ר סאלח טריף: זה לא ענייננו.
מיכאל איתן: נעבור לנושא הבא על סדר יומנו – פניית יושב ראש ועדת העבודה והרווחה בדבר שינוי שם הוועדה.
מיכאל איתן: פניית יושב ראש ועדת העבודה והרווחה בדבר שינוי שם הוועדה
סאלח טריף: מונחת על שולחננו פנייתו של יושב ראש ועדת העבודה והרווחה בדבר שינוי שם הוועדה.
סאלח טריף: האם יושב ראש הוועדה נמצא כאן?
אתי בן-יוסף: הוא היה אמור לשלוח אלינו נציג.
סאלח טריף: אני קורא את מכתבו של חבר הכנסת דוד טל, יושב ראש ועדת העבודה והרווחה: "הנדון: בקשה לשינוי שם הוועדה.
סאלח טריף: ועדת העבודה והרווחה אמונה גם על הטיפול בתחום הבריאות, ודנה בנושאי בריאות ובחקיקה בתחום הבריאות באופן קבוע ושגרתי.
סאלח טריף: על פי תקנון הכנסת, בסעיף 13(א)(9) נאמר כי תחומי העניין של הוועדה הינם, בין השאר, תחום הבריאות.
סאלח טריף: אבקשך להעלות על סדר יומה של ועדת הכנסת את בקשתי לשינוי שמה של הוועדה לוועדת העבודה, הרווחה והבריאות, זאת מכיוון שמדובר בנושא מרכזי בתחום פעילותה של הוועדה העובדת באופן קבוע מול שני משרדי הממשלה – העבודה והרווחה והבריאות.
סאלח טריף: ".
סאלח טריף: אבקש לקבל את דעתו של היועץ המשפטי של הוועדה.
סאלח טריף: נדמה לי שזה גם עניין היסטורי – שם הוועדה - - -
יאיר פרץ: זה לא עניין של היסטוריה אלא שאין ועדת בריאות בכנסת.
ראובן ריבלין: מדובר על העברת סמכויות מוועדת הכלכלה - - -
סאלח טריף: כאילו שאם היה מדובר על ועדת הפנים ואיכות הסביבה כי אז היה צריך להוסיף: דתות, וכו'.
מיכאל איתן: אם כבר כי אז צריך להקדים את המילה: בריאות, בשם הוועדה.
מיכאל איתן: לפי ההיגיון השם צריך להיות: ועדת הבריאות, העבודה והרווחה.
סאלח טריף: אני מסכים אתך.
סאלח טריף: רשות הדיבור ליועץ המשפטי של הוועדה, מר צבי ענבר.
צבי ענבר: בשעתו היתה ועדת עבודה ועדה נפרדת והיתה ועדת שירותים ציבוריים כוועדה נפרדת, לאחר מכן איחדו את שתי הוועדות האלה לוועדה שנקראה: ועדת העבודה והרווחה, ואז היה צורך בחוק כדי לקבוע שחוקים שמקנים סמכויות לוועדת העבודה, לדוגמה, יהיו בידי ועדת העבודה והרווחה.
צבי ענבר: גם כאן יש הרבה דברי חקיקה שמקנים סמכויות לוועדת העבודה והרווחה ויכול להיות שיהיה צורך בהשלמת החקיקה - - -
מיכאל איתן: אין שום בעיה.
מיכאל איתן: כל מה שהיה שייך לוועדת העבודה והרווחה יהיה שייך לוועדת הבריאות, העבודה והרווחה.
סאלח טריף: מה הנוהל בעניין שינוי שם ועדה בכנסת?
צבי ענבר: היה לנו שינוי שם של ועדה כאשר שמה של ועדת העבודה שונה לשם: ועדת העבודה והרווחה - - -
מיכאל איתן: אני מציע שנקבל החלטה עקרונית, והשינוי ייכנס לתוקף ביום שבו ייכנס לתוקף גם שינוי החקיקה.
צבי ענבר: בין כה צריך להגיש הצעה לתיקון התקנון, אחר כך יהיה צריך להניח אותה על שולחן הכנסת ולחכות 14 יום - - -
אריה האן: מדובר על שינוי התקנון וגם שינוי החוק.
ראובן ריבלין: שינוי חוק מצריך שלוש קריאות ואילו לשינוי התקנון מספיקה הצבעה אחת.
צבי ענבר: להיפך; לשינוי התקנון צריך שבועיים ואילו לשינוי החוק בשלוש קריאות - - -
מיכאל איתן: זה גם הגיוני; התקנון מסביר איך משנים חוקים והוא הכלי לשינוי החוקים - - -
סאלח טריף: חבר הכנסת טל, באופן עקרוני אין התנגדות לשינוי שם הוועדה.
סאלח טריף: שמעת מה שצריך לעשות כדי לשנות את שם הוועדה – לשנות את התקנון.
צבי ענבר: בשלב זה צריך להניח את ההצעה על שולחן הכנסת לצורך השגות, במשך 14 יום - - -
סאלח טריף: הוועדה הזאת יכולה להחליט על שינוי השם ואחר כך להניח את ההצעה על שולחן הכנסת?
צבי ענבר: הוועדה, ברגע זה, יכולה לקבל החלטה שהיא מציעה לשנות את התקנון.
סאלח טריף: אם כך אני מבקש אתכם שנחליט שאנחנו מציעים למליאה לשנות את שם ועדת העבודה והרווחה ל: ועדת הבריאות, העבודה והרווחה, נניח את ההצעה על שולחן הכנסת - - -
דוד טל: אני מציע שם לחילופין: ועדת העבודה, הרווחה והבריאות.
סאלח טריף: לא; המילה: הבריאות, תבוא בראש כי על פי ההיגיון היא הנושא החשוב יותר.
סאלח טריף: אני מעמיד להצבעה את הבקשה לשנות את שם הוועדה.
סאלח טריף: נעבור לנושא הבא על סדר יומנו – קביעת מסגרת דיון להבעת אי אמון בראש הממשלה.
סאלח טריף: קביעת מסגרת דיון להבעת אי אמון בראש הממשלה
סאלח טריף: רבותיי, אנחנו צריכים לקבוע מסגרת דיון - - -
ראובן ריבלין: המסגרת הרגילה.
סאלח טריף: האם אתה מתכוון למסגרת הרגילה שסיכמנו עליה בפעם האחרונה?
סאלח טריף: אני מבין שכן.
סאלח טריף: אני גם מבין שההצעה מקובלת על כולם לכן אני אעמיד אותה להצבעה - 15 דקות, 10 דקות ו-5 דקות.
אופיר פינס-פז: 15 דקות, 10 דקות ו-7 דקות.
אופיר פינס-פז: אין פיצול ב-7 הדקות.
סאלח טריף: אני מעמיד את ההצעה: 15 דקות, 10 דקות ו-7 דקות, להצבעה.
סאלח טריף: ההצעה אושרה ברוב קולות.
סאלח טריף: נעבור לנושא הבא על סדר יומנו - הקמת ועדה מיוחדת לנושא: המלחמה בתאונות הדרכים.
סאלח טריף: הקמת ועדה מיוחדת לנושא: המלחמה בתאונות הדרכים
סאלח טריף: לדאבוננו הרב אנחנו דנים בעניין הזה אחרי כמה מקרים קשים וטרגיים, מקרים כל כך נוראיים עד שהם העירו את כולנו - - -
רחבעם זאבי: אם תקים ועדה, היא תמנע מקרים כאלה?
סאלח טריף: אני תוהה האם יש על נהגי אוטובוסים בקרה יותר גדולה מאשר על נהג רגיל?
סאלח טריף: בכל זאת אם נהג מסיע 50 נוסעים זה דבר שאומר דרשני.
רחבעם זאבי: אם תהיה ועדה אז חברה כזאת - - -
סאלח טריף: חברה כזאת או אחרת תמיד יכולה לעבור עבירות כאלה ואחרות ולצערנו תמיד יש נהג כזה או אחר, לא מיומן, שעושה טעויות שנגמרות באסון כבד אבל השאלה הנשאלת בהקשר הזה של הדברים היא האם אנחנו, כאן, עושים כל מה שאנחנו יכולים לעשות, כדי לנסות להשפיע או למנוע טעויות כאלה?
סאלח טריף: השאלה המרכזית היא האם אנחנו מבצעים את תפקידנו נכון?
סאלח טריף: האם החקיקה הקיימת מספקת?
סאלח טריף: אוכפת?
סאלח טריף: מחייבת?
סאלח טריף: האם אנחנו בודקים את עצמנו פעם אחר פעם?
סאלח טריף: אני סבור שלו היינו מעלעלים עוד פעם בדפי החוקים שקשורים לנהגי ציבור או רכבי ציבור, אולי, אולי, היה בכוחנו למנוע דברים?
סאלח טריף: אולי, מי יודע?
סאלח טריף: גם אם היינו מצילים נפש אחת בישראל – דיינו.
סאלח טריף: בכנסות הקודמות הקמנו ועדות למלחמה בתאונות הדרכים והפעם מוצע להקים ועדה מיוחדת אד הוק, שנקצוב את זמנה אבל אם יהיה צורך – נאריך את זמן עבודתה, ובלבד שהיא תביא לנו הצעות שמנסות לבחון את כל מה שקשור למלחמה בתאונות דרכים, לא רק בחקיקה אלא גם באכיפה ובתיפקוד הרשויות השונות.
סאלח טריף: חבר הכנסת אופיר פינס-פז שהציע גם הוא הצעה באותו עניין, יציג אותה בפנינו עוד מעט.
צבי ענבר: האם יושב ראש ועדת הכלכלה הוזמן לדיון בסעיף הזה?
אופיר פינס-פז: אני מבקש להזכיר לכם שאנחנו, אולי עוד מהשלב הראשון של עבודת הכנסת וההכנות לעבודת הכנסת הנוכחית, העלינו את הצורך בהקמת ועדה מיוחדת למלחמה בתאונות הדרכים - -
ראובן ריבלין: בוועדה המסדרת.
אופיר פינס-פז: עוד בוועדה המסדרת שהוקמה לפני ועדת הכנסת.
אופיר פינס-פז: מכל מקום מכל מיני סיבות העניין לא בוצע אבל התחושה שלנו היא שהמציאות היא כזאת שהכנסת חייבת להגביר את מנגנון הפיקוח שלה על עבודת הממשלה.
אופיר פינס-פז: נכון שהיום נושא המלחמה בתאונות הדרכים מצוי בתחומי סמכויותיה של ועדת הכלכלה אבל מי שמכיר את ועדת הכלכלה יודע שהיא עוסקת הרבה מאד בפעולות של כלכלה, ובפיקוח על משרדי הממשלה יותר בצדדים הכלכליים.
אופיר פינס-פז: נכון שוועדת הכלכלה גם טיפלה בנושא המלחמה בתאונות הדרכים - - -
מיכאל איתן: באינטנסיביות רבה.
אופיר פינס-פז: תלוי באילו שנים.
אופיר פינס-פז: יש שנים שהיא טיפלה בנושא הזה באינטנסיביות רבה ויש שנים שהיא טיפלה בנושא הזה באינטנסיביות פחות גדולה.
אופיר פינס-פז: זה היה תלוי בסדר העדיפויות של יושב ראש הוועדה ואני לא מחלק בהזדמנות הזאת ציונים לאף אחד.
אופיר פינס-פז: יש לי תחושה שהכנסת צריכה לתרום את תרומתה לנושא המלחמה בתאונות הדרכים.
אופיר פינס-פז: נכון מה שחבר הכנסת זאבי אמר, וגם אני בספק אם כשתקום ועדה היא תמנע תאונות דרכים, אבל אם תקום ועדת כנסת שזה יהיה עיסוקה היחיד – אני סבור שהיא תוכל להיות הרבה יותר מעורה והרבה יותר אינטנסיבית בפיקוח שלה על משרדי הממשלה השונים שעוסקים במלחמה בתאונות הדרכים והיא גם תוכל לתרום את תרומתה במכלול ההתעסקויות בעניין הזה שהוא, באמת, בבחינת עולם ומלואו.
אופיר פינס-פז: אני לא רוצה לספר לחברי הוועדה כמה אנשים נהרגים כל שנה בתאונות דרכים או כמה נפצעים, - כולם מכירים את הנתונים בדיוק כמוני, אתם גם יודעים איזו מכה העניין הזה גורם לאין סוף בתים בעם ישראל ולחברה הישראלית.
אופיר פינס-פז: אני סבור שאם הכנסת רוצה להיות רלוונטית למה שקורה במדינת ישראל יש סעיף בתקנון שמאפשר לנו להקים ועדות מיוחדת שהן, כרגע, לא סטטוטוריות, הן מיוחדות לצורך עניין מסויים ואני ממליץ לחברי הוועדה להחליט על כינון ועדה שכזאת.
אופיר פינס-פז: קיימת אופציה להקים ועדת מישנה של ועדת הכלכלה ובכל מה שקשור לעניין הזה, חבר הכנסת פורז אמר לי שאם יוחלט - - -
סאלח טריף: הוא מקבל את זה?
אופיר פינס-פז: הוא מסכים לכך שתקום ועדה מיוחדת והוא גם מוכן לחלופה – להקים ועדת מישנה, אגב, הוא מוכן לכל מה שנחליט ובלבד שנחליט.
אופיר פינס-פז: אדוני היושב ראש, לא הגעתי לכאן עם הצעה מגובשת מבחינת השאלה מי יהיו חברי הוועדה או מה יהיו סמכויותיה כיוון שראוי קודם כל להחליט החלטה עקרונית שמקימים או לא מקימים את הוועדה, ואז יתאפשר לי פסק זמן כדי להידבר עם החברים על מנת להביא הצעה מגובשת ליושב ראש.
אופיר פינס-פז: אני מבקש להוסיף שיש היענות גבוהה מאד מצד חברי כנסת בבית הזה, שגם רוצים להיות שותפים בוועדה הזאת וגם רוצים לכהן בראשה.
אופיר פינס-פז: אני מכל מקום מברך על העניין.
סאלח טריף: אני מבקש ממי שיקבל את רשות הדיבור, גם להתייחס לשאלה של ועדת מישנה או ועדה מיוחדת?
מיכאל איתן: הייתי שותף להתייעצויות שהתקיימו בנושא הזה כבר בשלב הראשוני ואני מבקש לומר לזכותו של חבר הכנסת אלי גולדשמידט שהרעיון להקים ועדה מיוחדת היה רעיון שלו - - -
אופיר פינס-פז: הרעיון היה שלי.
מיכאל איתן: אם כך אני אתקן את דבריי ואומר ששמעתי את הדבר הזה לראשונה מחבר הכנסת אלי גולדשמידט וכאשר הוא השמיע את הרעיון חשבתי באותה שנייה שהרעיון הוא רעיון טוב וגם הבנתי שהיתה לגביו התייחסות ייחודית, לא כמו עכשיו, אחרי שהיה גל של תאונות.
מיכאל איתן: אגב, אז דווקה היתה תקופה שהנושא הזה לא היה בכותרות.
מיכאל איתן: מכל מקום כאשר שמעתי את דבריו הגבתי עליהם ואמרתי שאני סבור שהגישה נכונה אבל הרעיון לא טוב.
מיכאל איתן: מדוע?
מיכאל איתן: כיוון שאם אנחנו מתכוונים לטיפול רציני בתאונות דרכים אין ספק שהוא צריך להיעשות כוועדת מישנה בתוך ועדת הכלכלה.
מיכאל איתן: צריך לחשוב אפילו על סממנים חיצוניים כמו: חדר, הזמנת עדים, לא להיסחב לאיזשהו מקום צדדי בכנסת, מנגנון, תקציב אם צריך למחקר, עצמאות של יושב ראש ועדה ואנשים שעוזרים לו, והכי חשוב מהכל הוא הכוח הפוליטי של יושב ראש ועדה שהשר באיזשהו מקום צריך אותו.
מיכאל איתן: משרד התחבורה, לדוגמה, כפוף לביקורת של ועדת הכלכלה והשר בא במגע עם ועדת הכלכלה.
מיכאל איתן: אנחנו יודעים שיש פוליטיקה ולפעמים השר לא רוצה לבוא לישיבה שעניינה מלחמה בתאונות דרכים אבל הוא יודע שהוא צריך את הוועדה כדי שהיא תאשר לו תקנות מסויימות – לכן הוא נאלץ לבוא לוועדה.
מיכאל איתן: לעומת זאת אם תקום ועדת מישנה – השר ישלח אליה פקיד דרג ג' וגם התקשורת לא תגיע אליה.
מיכאל איתן: התקשורת לא מתייחסת לוועדות מישנה.
מיכאל איתן: אם זאת ועדה מיוחדת – אין לה כוח להתמודד עם העניין בצורה רצינית ואני אומר את דבריי אלה כאדם שהציעו לו זאת וגם כאדם שכן רוצה להקים ועדה מיוחדת לעניין אחר שהוא לא כל כך בסדר העדיפויות הלאומי.
מיכאל איתן: אם באמת מתייחסים לנושא שאנחנו מדברים עליו ורוצים לתת לו שיניים, אני מציע להקים ועדה מיוחדת שתהיה ועדת מישנה, ועדה בתוך ועדת הכלכלה, כדי שיושב ראש ועדת הכלכלה יידע שהנושא בתחום אחריותו גם כן, ואותה ועדה תקבל את כל הסמכויות של ועדת הכלכלה.
רחבעם זאבי: מהניסיון שלנו למדנו שכל ועדה מיוחדת היא שלב בדרך לוועדה קבועה.
רחבעם זאבי: תורת השלבים עובדת עלינו ויש בכנסת נטייה מזה שתי כנסות, לייסד עוד ועדות קבועות.
רחבעם זאבי: האבות המייסדים של הכנסת, שאני מצדיע להם, היו חכמים מאד והשאירו לנו מורשת של 8 או 9 ועדות קבועות אבל אנחנו כל הזמן גדלים בכל מיני נושאים.
רחבעם זאבי: לפי דעתי אין לנו כוח להקים ועדות קבועות.
רחבעם זאבי: הגענו למצב שכל חבר כנסת פעיל הוא חבר ב-3-4 ועדות, דבר לא אנושי, לא רציני, הוועדות ריקות - - -
ראובן ריבלין: הלוואי והייתי חבר רק ב-4 ועדות.
רחבעם זאבי: לדוגמה, רצתי ברגע זה לכאן מוועדת החוץ והביטחון ואני עומד לחזור אליה בריצה ועל כך אני מוכרח לומר שזה איננו רציני - - -
סאלח טריף: תסלח לי על כך שאני קוטע את דבריך באמצע אבל יש לנו הצעה לתיאום הוועדות.
רחבעם זאבי: צריך לקחת בחשבון שוועדה לא יכולה לשבת בפרוזדור, היא לא יכולה לשבת כאורחת לשעה בחדר של ועדה אחרת שזאת עושה לה טובה כיוון שכל ועדה צריכה את המשכן שלה, זה חלק מהכבוד, מהסטטוס כשבאים אליה גורמים חיצוניים, וכו'.
רחבעם זאבי: הנושא שאנחנו מדברים עליו צריך להיות נושא מועדף, ראשון במעלה, בוועדת הכלכלה היות ויש לנו בעיה של 500 הרוגים כך שהוועדה הזאת צריכה לשים את העניין הזה בסדר העדיפויות שלה לפני נושאים אחרים.
רחבעם זאבי: דווקה מפני חשיבות הנושא הוא צריך להיות באחריותה של ועדה סטטוטורית ולא באחריותה של ועדת מישנה.
רחבעם זאבי: היחס לוועדת מישנה או לוועדות מיוחדות בציבור, אם צריך לבוא אליהן מהנדס או פקיד ממשלה או עוזר של שר, חבר הכנסת איתן דיבר על כך ואני לא אחזור על דבריו, - ידוע, אבל כיוון שהנושא כל כך חשוב והוא הפך להיות בדמנו, בגופנו, אנחנו צריכים לאשר אותו באחריות ועדה סטטוטורית קיימת ולא להקים עוד ועדה.
רחבעם זאבי: אני חוזר על הטיעון הקודם שלי, שבלי להרגיש כשמגדילים את הממשלה, מוסיפים סגני שרים, יושבי ראש הוועדות אינם חברים בוועדות אחרות או כמעט אינם חברים בהן, ובצדק; יש להם אחריות רצינית, - נשארת קבוצה קטנה של חברי כנסת שהיא רצה בין הוועדות, לדוגמה, חבר הכנסת שיושב מולי, חבר הכנסת ראובן ריבלין שהוא יושב ראש הליכוד, הוא גם חבר ב-5 ועדות, וזה לא רציני.
רחבעם זאבי: אנחנו צריכים להתייחס אל עבודת הוועדות ברצינות.
סאלח טריף: רשות הדיבור לחבר הכנסת דהאמשה.
עבד-אלמאלכ דהאמשה: שני חברי הוועדה שדיברו לפניי שכנעו אותי עוד יותר שצריך להקים לצורך המלחמה בתאונות דרכים, ועדה מיוחדת.
עבד-אלמאלכ דהאמשה: או שזאת תהיה ועדת מישנה או שוועדת הכלכלה תקדיש את הזמן הנכון לעניין שאנחנו מדברים עליו.
סאלח טריף: רשות הדיבור לחבר הכנסת מקסים לוי.
מקסים לוי: הוועדה שאנחנו מדברים עליה צריכה לבחון הרבה נושאים.
מקסים לוי: אני, כמי שכיהן כיושב ראש ועדה, יודע מה פירושו של דבר להעמיס עבודה חקיקתית בכנסת על ועדה, דבר שממלא אותה בעבודה רבה ביותר.
מקסים לוי: אבל לעצם העניין ברצוני לדבר על בעיה כאובה מאד שעניינה הסעות של ילדים של הרשויות המקומיות, דבר שמצריך בדיקה.
מקסים לוי: פעם התנגדתי להקמת ועדה לעניין העובדים הזרים אבל מאוחר יותר הבנתי שהעומס הרב שקיים בוועדה הרלוונטית יאפשר לוועדה מיוחדת לבדוק את העניין ולכן מאחר ואנחנו מדברים על מקרה כאוב מאד ואגב, רק עכשיו התחילו להבין שאין קציני בטיחות ברשויות המקומיות לכן כל המצב מחייב הקמתה של ועדה מיוחדת.
מקסים לוי: אפשר יהיה להקציב לה שנת עבודה ואף שהיא לא תקטין את תאונות הדרכים, היא תביא לעיסוק בבעיה כואבת וקשה מאד.
מקסים לוי: לדוגמה, מתפרסמים מכרזים שיוצאים ברשויות המקומיות להסעת ילדים אבל מי שרואה באילו רכבים הילדים האלה נוסעים - לא מאמין למראה עיניו.
מקסים לוי: אוי ואבוי למי שנוסע ברכב כזה.
מקסים לוי: אחרי שהתאונה הקשה שהזכרנו אותה במהלך הישיבה, קרתה, לקחו אוטובוס כדי שהוא יסיע ילדים לבית ספר של ש"ס ואני רק יכול לומר שאוי ואבוי לאותם ילדים שמועלים לאותו אוטובוס.
מקסים לוי: כאמור, ועדה מיוחדת יכולה לרכז את הבעיה ולנסות לפתור את הנושאים הכלולים בה אחד לאחד לכן צריך לחייב את הכנסת להקים ועדה מיוחדת שתבחן את הבעיה על כל צדדיה.
מקסים לוי: ועדת הכלכלה דנה בחקיקה אבל זה לא אומר שלא צריך להקים ועדה מיוחדת כדי שהיא תנסה לעשות סדר בבלגאן שקורה היום במדינת ישראל.
סאלח טריף: רשות הדיבור לחבר הכנסת אביגדור ליברמן.
אביגדור ליברמן: כאשר התקיים משא ומתן שהיה קשור בהרכבת הוועדות עם כינון הכנסת הזאת, דרשנו לקבל את הוועדה הזאת עוד לפני שנושא תאונות הדרכים עלה לכותרות.
אביגדור ליברמן: אין לי ספק שאנחנו חייבים להקים ועדה נפרדת לנושא המלחמה בתאונות הדרכים כיוון שעם כל החשיבות של ועדת הכלכלה, אולי ועדת הכספים יותר חשובה, אולי נעביר את הנושא שאנחנו מדברים עליו לוועדת החוץ והביטחון כדי שהיא תטפל בו כיוון שהיא הוועדה הכי חשובה והכי יוקרתית בכנסת?
אביגדור ליברמן: אני חושב שמבחינת הנזק שנגרם לציבור, למשק, לכלכלה, הפגיעה הפסיכולוגית כל כך גדולה ומימדי הנזק כה גדולים עד כדי כך שאי אפשר שוועדה שעסוקה בהרבה נושאים, תטפל דרך אגב גם בנושא של המלחמה בתאונות הדרכים.
אביגדור ליברמן: אני סבור שלא צריך לחכות לעוד תאונת דרכים כדי לחזור לכאן שוב לאותו דיון.
אביגדור ליברמן: לגבי השאלה האם ועדה כזאת תקטין את תאונות הדרכים או לא תקטין?
אביגדור ליברמן: יש מה לתרום ומה לשפר אבל קודם כל ועדה כזאת אמורה להשאיר את הנושא הזה על סדר היום גם בלי תאונות דרכים ופשוט להיות קטליזטור וזרז לכל ההליכים ולכל השיפורים בכל המוסדות ובכל הגופים שאחראים על התנועה ועל בטיחות התנועה צריך, פשוט , לא להרפות.
אביגדור ליברמן: אני חושב שוועדת הכלכלה, שעניינה תקשורת, חוזים, ועוד אלף ואחד דברים אחרים, לא תוכל לעמוד במשימה.
אביגדור ליברמן: כמה זמן היא יכולה להקדיש לנושא שאנחנו דנים עליו?
אביגדור ליברמן: פעם בחודשיים?
אביגדור ליברמן: פעם בשלושה חודשים?
מיכאל איתן: לוועדת הכלכלה אין מי יודע מה איזה נושאים.
מיכאל איתן: איזה נושאים יש לה?
אביגדור ליברמן: בכנסת הקודמת היא דנה באלף ואחד נושאים.
אביגדור ליברמן: מכל מקום אני סבור ששווה, גם מבחינת האחריות שלנו כלפי הציבור ואגב, אם אנחנו מתלוננים על העומס שמוטל על חברי הכנסת – בואו נחוקק את החוק הנורווגי כדי שנשחרר כמה פעילים לעבודה בכנסת כך שהעומס יחולק שווה בשווה.
אביגדור ליברמן: דעתנו ברורה ואנחנו גם נשמח לקחת אחריות על עצמנו בכל מה שקשור לוועדה הזאת.
ראובן ריבלין: הליכוד והעבודה הסכימו, בוועדה המסדרת, על העניין הזה ומה שיורה לי להצביע חבר הכנסת פינס-פז – אני אשכנע גם את חבריי להצביע יחד אתנו.